# El mago de los sueños

El màgic dels somnis (en castellà: El mago de los sueños) és una pel·lícula espanyola d'animació tradicional de 1966 protagonitzada per la familia Telerín, personatges animats creats pels germans Santiago i José Luis Moro Escalona. El llargmetratge va ser realitzat per Francesc Macián i Blasco als seus estudis de Barcelona, qui va obtenir dels germans Moro l'autorització per a utilitzar els seus personatges. Ha estat doblada al català.

## Argument

El film està basat en contes de Hans Christian Andersen i en Polzet i presenta per primera vegada al personatge anomenat el Mag dels Somnis, una espècie de follet amb ulleres la tasca principal del qual és vèncer Don Coco Quitasueños i aconseguir que els nens s'adormin i poder explicar-los un somni. Cadascun dels nens de la familia Telerín té un somni que intenta deixar un missatge a l'espectador infantil. Les històries comencen amb el somni de Cuquín, el més petit dels Telerines i finalitza amb el somni de Colitas.

## Producció

La pel·lícula compta amb melodies interpretades per "Los 3 Sudamericanos", Teresa María, Andy Russell, Tito Mora i el cantant italià Ennio Sangiusto.
En l'equip d'animació van treballar el català Jordi Gin, que anys després seria director artístic del setmanari d'humor El Jueves i el xilè Vicar (Víctor Arriagada Ríos), que posteriorment treballaria per a Disney com a dibuixant d'historietes de l'Ànec Donald. En el seu moment fou considerada una de les millors pel·lícules d'animació fetes a Espanya. Però malgrat l'èxit de crítica i de taquilla (va recaptar aleshores 17 milions de pessetes), va mancar la promoció exterior i no va tenir continuïtat.

## Personatges principals

* El Mago de los Sueños
* Ring ring
* Cuquín
* Cleo
* Tete
* Pelusín
* Colitas
* Maripí
* Don Coco Quitasueños

## La banda sonora

Estructurats i dirigits pel mestre Josep Solà i Sànchez, els temes musicals del LP "El Mago de los Sueños" (Belter 22.064) són:
Cara A
* Vamos a la cama
* Soñarás (interpretada per Andy Russell)
* Soy el Mago de los Sueños (interpretada per Andy Russell)
* El twist de Cuquín
* Cuento de la Caperucita
* Colitas y el circo
Cara B
* Tete Hood
* Pelusín y la moneda
* El guau de Maripí
* Cleo y el marcianito (interpretada per "Los 4 de la Torre" i Teresa María)
* Vamos a la cama

## Premis

Va rebre el premi a la millor pel·lícula infantil en l'11a edició dels Premis Sant Jordi de Cinematografia i el premi al millor assoliment tècnic del Sindicat Nacional de l'Espectacle.

## Referències

* ↑ Costa, Jordi. Películas clave del cine de animación. Barcelona: Ediciones Robinbook, 2010, p. 91–93. ISBN 9788496924871.
* ↑ El mago de los sueños a El País
* ↑ La Filmoteca proyecta el filme 'El mago de los sueños', protagonizado por la familia Telerín, Las Provincias, 1 d'abril de 2016
* ↑ María Manzanera Cine de animación en España: largometrajes 1945 - 1985, p. 86-87
* ↑ Candel, José Ma. «Capitulo 12: Una esperanza truncada: Francisco Macián». A: Historia del dibujo animado español, 1993. ISBN 9788475641478.
* ↑ El mago de los sueños a discogs
* ↑ Entrega de los Premios San Jorge de Cinematografía, La Vanguardia, 25 d'abril de 1967
* ↑ Los premios del Sindicato Nacional del Espectáculo, ABC, 1 de febrer de 1967